cyanic-selkie/wikianc huggingface dataset:
Մրջնալդեհիդ
Հալման ջերմաստիճանը՝ - 118°С, եռմանը՝ - 19,2°С։ Լավ լուծվում է ջրում և սպիրտում։ Ուժեղ վերականգնիչ է, տալիս է «արծաթահայելու» ռեակցիան։ Վերականգնում է նաև Au, Pt, Cu, Bi և այլն։ Խառնուրդները օդի հետ (7-72 ծավ․%) պայթուցիկ են։ Հեշտությամբ պոլիմերվում է՝ առաջացնելով պոլիմրջնալդեհիդ՝ (H2CO)n։ Ջրային լուծույթներում մրջնալդեհիդը պոլիմերվում է դանդաղ և առաջացնում տրիօքսան և պարամրջնալդեհիդ։ Մրջնալդեհիդը ամոնիակի հետ առաջացնում է ուրոտրոպին, միզանյութի հետ՝ միզանյութ-մրջնալդեհիդային խեժեր, ֆենոլի հետ՝ ֆենոլ-մրջնալդեհիդային խեժեր ևայլն։ Օգտագործվում է նաև պոլիվինիլացետալներ, իզոպրեն, դեղանյութեր, ներկանյութեր ստանալու, կաշին դաբաղելու համար։ Մրջնալդեհիդի 37-40%-անոց ջրային լուծույթը ֆորմալինն է։ Մրջնալդեհիդը ստանում են մեթիլ սպիրտը կամ մեթանը օդի թթվածնով օքսիդացնելով։ Մրջնալդեհիդի թույլատրելի պարունակությունը օդում 0,001 մգհ է։
ՍՏԱՑՈՒՄ
Առաջին անգամ ֆորմալդեհիդ ստացելէ Բուտլերովը 1859 թվականին:1867 թվականին Գոֆմանը նույնպես ստացել է Ֆորմալդեհիդ մեթանոլի գոլորշիները և օդը  բաց թողնելով տաք պլատինային կծիկի վրա:1882 թվականին Կեկուլեն բնութագրեց մաքուր ֆորմնալդեհիդի ստացման եղանակը ։
CH4 + O2 =   CH2(OH)2  =CH2O + H2O
CH2OH = CH2(OH)2  =CH2O + H2O + Cu
ՔԻՄԻԱԿԱՆ ՀԱՏԿՈՒԹՅՈՒՆՆԵՐ
Ի  շնորհիվ ածխածնի ատոմում ցածր էլեկտորնային խտության ֆորմալդեհիդը մտնում է տարբեր ռեակցիաների մեջ:Իր ռեակցիոնունակությամբ այն գերազանցում է մնացած ալդեհիդ ներին և կետոն ներին։
ՕՔՍԻԴԱՑՈՒՄ - ՎԵՐԱԿԱՆԳՆՈՒՄ
Ֆորմալդեհիդը վերականգնվում է ջրածնով  մինչև մեթանոլ   նիկելի, պլատինի, պղնձի եւ այլ կատալիզատորների ներկայությամբ։
Մինչև մրջնաթթու  կամ մինչև ածխաթթու գազ և ջուր օքսիդացման համար ֆորմալդեհիդն օքսիդացնում են կալիումի պերմանգանատով, կալիումի դիքրոմատով։ Ֆորմալդեհիդը կարող է օքսիդանալ նաև պղնձի հիդրօքսիդով։
5HCHO +4KMnO4 + 6H2SO4 =  4MnSO4  +  2K2SO4   +  5CO2  + 11H2O
HCHO + 2Cu(OH)2 = HCOOH  +  Cu2O  + H2O
ՄԻԱՑՄԱՆ ՌԵԱԿՑԻԱՆԵՐ
Ֆորմալդեհիդը միանում է նատրիումի հիդրոսուլֆիտ ի հետ,առաջացնելով բյուրեղային միացություն։
HCHO + HOSO2Na = CH2OHOSO2Na
Այս ռեակցիան կիրառում են ֆորմալդեհիդը այլ նյութի խառնուրդից բաժանելու համար։
Ֆորմալդեհիդը միանում է ցիանաջրածնական թթվի հետ առաջացնելով օքսինիտրիլներ։ Ռեակցիան հայտնի է ցիանհիդրինային ռեակցիա անունով։
CH2O  + HCN=  CH3OCN
Թթվի առկայությամբ ալդեհիդները միանում են սպիրտներ ի հետ, առաջացնելով կիսաացետալներ և ացետալներ։
CH2O + C2H5OH =  C2H4O2
ԿԻՐԱՌՈՒՄ
Ֆորմալդեհիդի գերակշռող մասն օգտագործվում է :Ֆենոլֆորմալդեհիդային խեժերի ստացման համար ։ Ֆորմալինը բժշկության մեջ կիրառվում է որպես ախտահանիչ, կաշվի վերամշակման գործում ,օրգանական սինթեզում և այլն։
Ծանոթագրություններ
Կատեգորիա:Ալդեհիդներ
Դալյոկոե (այլ կիրառումներ)
Դալյոկոե, կարող է վերաբերել՝
Սևերինի
Սևերինի (Северини), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Սևերինի գյուղում բնակվում էր 231 մարդ։ Բնակավայրը զբաղեցնում է 1558 կմ² տարածք։ Բնակչության խտությունը կազմում էր 148,27 մարդ/կմ²։
Էլեկտրոնիկան և միկրոէլեկտրոնիկան Հայաստանում
Միկրոէլեկտրոնիկայի զարգացումն սկսվել է 1950-ական թվականների կեսերից։ 1954-1955 թվականներին հայ գիտնականները (Թ. Տեր-Միքայելյան և ուրիշներ) Մոսկվայում Ա. Իոսիֆյանի և Ի. Բրուկի ղեկավարությամբ մասնակցել են ԽՍՀՄ-ում 1-ին ԷՀՄ-ներից մեկի՝ Մ-3-ի մշակմանը, որի կատարելագործված տարբերակը՝ «Գոհար» անվանումով, հետագայում օգտագործվել է ՀԽՍՀ ԳԱ-ում։ Այդ ժամանակաշրջանում ԵՊՀ էլեկտրոնիկայի ամբիոնում կատարվել են էլեկտրոնիկայի, մասնավորապես՝ կիսահաղորդչային էլեկտրոնիկայի բնագավառի ԳՀ աշխատանքներ (Հ. Անժուրի, իսկ ավելի ուշ՝ Հ. Աթոյանի ղեկավարությամբ)։ ՀԽՍՀ ԳԱ Ֆիզիկայի ինստիտուտում մշակվել են տիեզերական ճառագայթների (ՏՃ) գրանցման և ուսումնասիրման էլեկտրոնային սարքեր (Մ. Այվագյան և ուրիշներ)։
2000 թվականից հետո
2000 թվականին ստեղծված «Վիասֆեր Տեխնոպարկ» ՓԲԸ-ի (կազմավորվել է «Տրանզիստոր» ԳԱՄ-ի, «Տրանզիստոր-Կերմետ» ՍՊԸ-ի և «Սին-Կրիստալ» ընկերությունների ու նախկին «Աշտարակ» գործարանի հիմքի վրա) գործունեության գերակա ուղղություններն են տեղեկատվ. տեխնոլոգիաները, միկրոէլեկտրոնիկան, ինտեգրալ սխեմաների նախագծումը։ 2000 թվականին Հայաստանում մասնաճյուղեր են ստեղծել ԻՍ-ների նախագծման ամերիկյան առաջատար «Վիրաժ Լոջիկ», «էյջ Փի էլ», «էյ Փի Ջի Լաբս», «էյ Փի Ջի Տեքնոլոջիս» ընկերությունները։ Մասնավորապես «Լեդա Սիսթեմս»-ի, «Մոնթերեյ Արսեթ»-ի և «էյջ Փի էլ»-ի նկատելի հաջողությունները Հայաստանում նախապատրաստել են այդ բնագավառի համաշխ. առաջատար «Սինոփսիս» ընկերության մուտքը Հայաստան։ «Լեդա Սիսթեմս» ընկերությունը (ԱՄՆ, նախագահ՝ Վ. Մուրադյան) Երևանում ստեղծել է իր մասնաճյուղը (գլխավոր տնօրեն՝ Հ. Մուսայելյան), որը 2003-ին վերանվանվել է «Լեդա Դիգայն»-ի և կատարում է հիմն, թվային ստանդարտ բջիջների և մուտքի-ելքի հանգույցների գրադարանների, թվային, անալոգային և անալոգաթվային «մտավոր սեփականության» հանգույցների, ինչպես նաև ամբողջական ԻՍ-ների մշակման աշխատանքներ։ 2001-ին՝ ՀՊՃՀ-ի հետ կնքած համագործակցության պայմանագրով ինստիտուտում հիմնադրվել է «Միկրոէլեկտրոնային սխեմաներ և համակարգեր» միջֆակուլտետային ամբիոնը (վարիչ՝ Վ. Մելիքյան)։ 2004-ին «Սինոփսիսը» Երևանում հիմևադրել է ճարտարագիտական նախագծման «Սինոփսիս Արմենիա» կազմակերպությունը (նախագահ՝ Ռ. Գոլդման, գլխավոր տնօրեն՝ Հ. Մուսայելյան)։ Այն հիմնականում մշակում և սպասարկում է 2 հիմնական հենքերի՝ նախագծման Galaxy-ի և նախագծերի ստուգման Discovery-ի վրա հիմնված արտադրանքներ, որոնց հենքերը ԻՍ-ների նախագծման և ստուգման ծրագրային գործիքային միջոցների ամբողջական փաթեթ են։ «Սինոփսիսը» համագործակցում է ՀՊՃՀ-ի, ԵՊՀ-ի, Հայ-ռուսական (Սլավոնական) համալսարանի ու Մոսկվայի էլեկտրոնային տեխնիկայի ինստ-ի հետ և նրանց ապահովում իր ծրագրային գործիքներով ու տեխնոլոգիաներով։ գիտական հետազոտություններ կատարվում են նաև ՀՊՃՀ-ի միջֆակուլտետային ամբիոնում, մասնավորապես՝ ցածր էներգասպառման և բարձր արագագործության ինտեգրալ սխեմաների նախագծման մեթոդների վերաբերյալ (Վ. Մելիքյան, ՀՀ նախագահի մրցանակ, 2010)։
Դալնեե (այլ կիրառումներ)
Դալնեե, կարող է վերաբերել՝
Իվանովսկոե (գյուղ, Բորովսկի շրջան)
Բնակչությունը 2008 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կալուգայի մարզի Բորովսկի շրջանի բնակավայրեր
Last Night
Տեղը չարթերում
Կատեգորիա:2007 ալբոմներ Կատեգորիա:Մոբիի ալբոմներ
Վալենսբեկ (կոմունա)
Վալենսբեկ (Vallensbæk Kommune), դանիական կոմունա Հովեդստադեն մարզի կազմում։ Մակերեսը 9,15 կմ² է, ինչը կազմում է Դանիայի ընդհանուր մակերեսի 0,02 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 12399 է (տղամարդիկ՝ 6188, կանայք՝ 6211, օտարերկրյա քաղաքացիներ՝ 791)։
Արտաքին հղումներ
Կատեգորիա:Մունիցիպալիտետներ Կատեգորիա:Դանիայի վարչական բաժանում Կատեգորիա:Դանիայի կոմունաներ
Պոտապովո (գյուղ, Մոնաստիրշչինսկի շրջան)
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Լեյլա Աբուլելա
Լեյլա Աբուլելա, (ليلى ابوالعلا, ), սուդանցի գրող, գրում է անգլերեն լեզվով։
Ճանաչում
2000 թվականին դարձել է աֆրիկյան գրականության Քեյնի մրցանակի առաջին դափնեկիր
Արտաքին հղումներ
Կատեգորիա:20-րդ դարի վիպասաններ Կատեգորիա:20-րդ դարի կին գրողներ Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ Կատեգորիա:21-րդ դարի կին գրողներ Կատեգորիա:Կին դրամատուրգներ Կատեգորիա:20-րդ դարի պատմվածքագիրներ
(4962) Վեչերկա
(4962) Վեչերկա (Vecherka), աստերոիդ աստերոիդների հիմնական գոտում։ Հայտնաբերվել է 1973 թվականի հոկտեմբերի 1-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 2,605982 ա. մ., առավելագույնը մոտենում է 2,225 ա. մ. հեռավորության վրա և հեռանում 2,9869 ա. մ. ։ Արեգակի շուրջ մեկ ամբողջական պտույտ է կատարում 1536,58 երկրային օրվա ընթացքում, իր ուղեծրով շարժվելով միջինում 0,234286 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,11° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դանիլովկա (այլ կիրառումներ)
Դանիլովկա, կարող է վերաբերել՝
Հեեդեմեեստե
Հեեդեմեեստե (Häädemeeste), գյուղական ավան Էստոնիայի Պյարնումաա նահանգի Հյաադեմեեստե շրջանում։
2011 թվականի տվյալներով գյուղական ավանում բնակվում էր 692 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Հյաադեմեեստե շրջանի բնակավայրեր Կատեգորիա:Էստոնիայի գյուղական ավաններ
Սոմալիի ծովահեններ
Միջազգային նավավարության համար ծովահենությունը Սոմալիի ափերի մոտ վտանգ է դարձել 21-րդ դարի սկզբներին՝ այդ երկրի քաղաքացիական պատերազմի երկրորդ փուլից սկսած։ 2005 թվականից ի վեր բազմաթիվ միջազգային կազմակերպություններ՝ ներառյալ Միջազգային ծովային կազմակերպությունը և Համաշխարհային պարենի ծրագիրը, մտահոգություն են հայտնել՝ կապված ծովահենության դեպքերի աճի հետ։ Ծովահենությունը խոչընդոտում է բեռնափոխադրումների իրականացմանը և ավելացնում փոխադրական ծախսերը, որոնք, ըստ ՙՕվկիանոսները ծովահենությունից այն կողմ՚ կազմակերպության, համաշխարհային առևտրում արժենում են 6.6-ից 6.9 միլիարդ ԱՄՆ դոլար։ Համաձայն Տնտեսական հետազոտությունների Գերմանական ինստիտուտի՝ ծովահենության շուրջ սպեկուլյանտների արդյունաբերությունը ևս աճ է արձանագրել։ Մասնավորապես, ապահովագրական ընկերությունները օգտվում են ծովահենների հարձակումներից, քանի որ դրանից աճում են ապահովագրական պարգևատրումները։ ՄԱԿ-ի զեկույցը և նորությունների որոշ աղբյուրներ կարծում են, որ ծովահենությունը Սոմալիի ափերի մոտ մասամբ պայմանավորված է անօրինական ձկնորսությամբ։ Ըստ Տնտեսական հետազոտությունների Գերմանական ինստիտուտի և ԱՄՆ Կոնգրեսի Ներկայացուցիչների պալատի զինված ուժերի հանձնաժողովի՝ Սոմալիի ջրերում օտարեկրյա նավերի կողմից թունավոր արտանետումները նշանակալիորեն սահմանափակել են ձկնորսների՝ ապրելու համար փող աշխատելու հնարավորությունը։ Ի պատասխան՝ ձկնորսների կողմից զինված խմբեր ստեղծվեցին՝ կանգնեցնելու համար օտարերկրյա նավերը։ Ի վերջո, նրանք սկսեցին զբաղվել կոմերցիոն նավեր առևանգելով և փրկագին պահանջելով՝ որպես եկամտի այլընտրանքային աղբյուր։ 2009 թվականին ՙՎերդերՆյուզ՚-ի կողմից իրականացված հարցումը պարզեց, որ տեղական ափամերձ համայնքների մոտավորապես 70 տոկոսն այդ ժամանակ ՙվճռականորեն պաշտպանում է ծովահենությունը որպես երկրի տարածքային ջրերի ազգային պաշտպանության միջոց՚։ Ծովահենները հավատում են նաև, որ պաշտպանում են իրենց ձկնային տնտեսությունները և արդարադատություն են իրականացնում, ինչպես նաև՝ փոխհատուցում գողացված ջրային ռեսուրսների համար։ Որոշ զեկույցներ գտնում են, որ քաղաքացիական պատերազմի բռնկումից հետո արդյունավետ ազգային ծովափնյա պահակախմբի բացակայության և Զինված Ուժերի հետագա փլուզման պայմաններում ձկնորսները ձևավորել են կազմակերպված խմբեր՝ պաշտպանելու համար իրենց ջրային տարածքները։ Այս ամենն արտահայտվում է ծովահենների որոշ ցանցերի ընտրած անվանումներում, օրինակ՝ Ազգային կամավորական ծովափնյա պահակախումբ, որը ցույց է տալիս նրանց սկզբնական դրդապատճառները։ Ինչևէ, ծովահենությունը նաև շատ եկամտաբեր է, և, ըստ այլ զեկույցների, հենց ֆինանսական շահն է դարձել առաջնային դրդապատճառ ծովահենների համար։ 2010 թվականի առաջին կիսամյակի տվյալներով՝ ցամաքում՝ Սոմալիի կառավարության ջանքերը, իսկ ծովում՝ միջազգային ռազմանավերի գործունեությունը նպաստել են Ադենի ծոցում ծովահենների հարձակումների նվազմանը՝ տարեկան 86 դեպքից հասնելով 33-ի, և ստիպել ծովահեններին սևեռվելու այլ տարածքների՝ Սոմալիի ավազանի և Հնդկական օվկիանոսի այլ հատվածենրի վրա։ 2011 թվականի վերջում Սոմալիի ափերին ծովահենները կարողացել էին պատանդ վերցնել միայն չորս նավ՝ 22-ով պակաս, քան նախորդ երկու տարիներից յուրաքանչյուրում։ Նրանք նաև 52 չհաջողված փորձեր են կատարել այլ նավերի վրա՝ 16-ով պակաս, քան նախորդ տարում։ 2013 թվականի հոկտեմբերի 18-ի տվյալներով ծովահենները տիրացել են 1 մեծ նավի և պատանդ են պահում մոտ 50 գերիների։
Կատեգորիա:Ծովահենություն Կատեգորիա:Սոմալիի պատմություն Կատեգորիա:Կազմակերպված հանցագործություն
Սկովորոդկի
2001 թվականի տվյալներով Սկովորոդկի գյուղում բնակվում էր 698 մարդ։ Բնակավայրը զբաղեցնում է 2837 կմ² տարածք։ Բնակչության խտությունը կազմում էր 246,03 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Ստարոկոնստանտինովի շրջանի բնակավայրեր Կատեգորիա:Ուկրաինայի գյուղեր Կատեգորիա:1567 թվականին հիմնադրված բնակավայրեր
Վյորներսբերգ
Վյորներսբերգ (Wörnersberg), կոմունա Գերմանիայում, Բադեն Վյուրտեմբերգ երկրամասում։
Գտնվում է Կառլսռուե վարչական շրջանի ենթակայության ներքո։ Մտնում է Ֆրոյդենշտադ շրջանի կազմի մեջ։ Բնակչությունը 249 մարդ է (2010 թվականի դեկտեմբերի 31-ի տվյալներով) ։ Զբաղեցնում է 3,48 կմ² տարածք։ Պաշտոնական կոդը՝ 08 2 37 072։
Վլադիմիր Կոմարով (տիեզերագնաց)
Վլադիմիր Միխայլովիչ Կոմարով (Владимир Михайлович Комаров, ), խորհրդային տիեզերագնաց-օդաչու, ինժեներ-գնդապետ, Խորհրդային Միության կրկնակի հերոս (հոկտեմբերի 19, 1964 և ապրիլի 24, 1967)։
Ավարտել է Մոսկվայի ռազմաօդային ուժերի հատուկ դպրոցը (1945), Բատայսկի ռազմաավիացիոն ուսումնարանը (1949) և Ժուկովսկու անվան ռազմաօդային ինժեներական ակադեմիան (1959)։ ԽՍՀՄ տիեզերագնացների ջոկատում ընգրկվել է 1960 թվականին։ 1964 թվականի հոկտեմբերի 12-ին, աշխարհում առաջին անգամ, Կոնստանտին Ֆեոկտիստովի և Բորիս Եգորովի հետ, որպես տիեզերանավի հրամանատար, թռիչք է կատարել «Վոսխոդ» բազմատեղանոց տիեզերանավով։ Տիեզերքում մնացել է մեկ օր, որի ընթացքում Երկրի շուրջը կատարել է 16 պտույտ՝ անցնելով 700 հզ. կմ։
Ծանոթագրություններ
Կատեգորիա:Տիեզերագնացներ Կատեգորիա:Խորհրդային տիեզերագնացներ Կատեգորիա:Ռուս տիեզերագնացներ Կատեգորիա:1927 ծնունդներ Կատեգորիա:1967 մահեր Կատեգորիա:Խորհրդային Միության հերոսներ Կատեգորիա:Խորհրդային Միության կրկնակի հերոսներ Կատեգորիա:Լենինի շքանշանի ասպետներ Կատեգորիա:ԽՄԿԿ անդամներ Կատեգորիա:Խորհրդային օդաչուներ Կատեգորիա:Մարտական ծառայության մեդալակիրներ Կատեգորիա:Խորհրդային տիեզերագնաց-օդաչուներ
(4963) Կանրոկու
Միջին հեռավորությունը Արեգակից կազմում է 2,598504 ա. մ., առավելագույնը մոտենում է 2,17 ա. մ. հեռավորության վրա և հեռանում 3,027 ա. մ. ։ Արեգակի շուրջ մեկ ամբողջական պտույտ է կատարում 1529,97 երկրային օրվա ընթացքում, իր ուղեծրով շարժվելով միջինում 0,235298 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,76° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Հիրոկի Կոսայի կողմից հայտնաբերված աստերոիդներ Կատեգորիա:Կիիտիրո Ֆուրուկավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ոսկու տենդ (ֆիլմ)
«Ոսկու տենդ» (The Gold Rush), աշխարհահռչակ Չառլի Չապլինի համր լիամետրաժ ֆիլմ նկարահանված 1925 թվականին։ Ֆիլմն առաջին անգամ ցուցադրվել է 1925 թվականի հունիսի 26-ին ԱՄՆ-ում։ Համարվում է Չապլինի լավագույն ֆիլմերից մեկը։
Սյուժե
1898 թվական. Ալյասկա. «Ոսկու տենդի» ժամանակներ։ Այստեղ է ժամանում միայնակ թափառաշրջիկ Չառլին, որը եկել է ոսկեհանությամբ զբաղվելու։ Նա թափառում է սառցակալած ժայռերով ու դաշտերով։ Փոթորիկ է սկսվում և թափառաշրջիկը ստիպված մի սառած խրճիթում է թաքնվում։ Այստեղ նաև ապաստան է գտել հանցագործ Սև Լարսենը, որը որոնվում է ոստիկանության կողմից։ Քիչ հետո նրանց է միավորվում ևս մեկ ոսկեհան՝ Մեծ Ջիմ անվամբ։ Վերջինս գտել էր ոսկու տեղը, սակայն փոթորկի պատճարով կորցրել էր այն։ Փոթորիկը շարունակվում է օրերով և խրճիթի երեք բնակիչները ուժասպառ են լինում սովից։ Սև Լարսենը հեռանում է խրճիթից, որպեսզի առաջինը գտնի կորած ոսկին։ Չառլին ու Մեծ Ջիմը մնում են նույն տեղում և սովից սկսում են խանգարվել։ Սև Լարսենը ճանապարհին երկու ոսկեհանների է սպանում, որոնք գտել էին ոսկին, և գանձի հետ փախչում։
Մեծ Ջիմը որոշում է ճամփա ընկնել ու գտնել հարստությունները։ Նա երկար է դեգերում մինչև որ չի հանդիպում Սև Լարսենին։ Կռիվ է սկսվում ոսկու համար։ Հանցագործը բահով հարվածում է հակառակորդի գլխին, պառկեցնում իրեն ու փախչում ոսկու հետ։ Սակայն ճանապարհին՝ Սև Լարսենը մի մեծ ձնակույտի հետ, ժայռից ցած է գլորվում դեպի անդունդ ու մեռնում։ Ոսկին դարձյալ կորչում է։
Թափառաշրջիկը չի համբերում մոլորված Մեծ Ջիմի վերադարձին ու քաղաք է իջնում։ Մի պանդոկում, նա սիրահարվում է մի գեղեցիկ երգչուհու՝ Ջորջիա անունով։ Աղջկան նույնպես մի երիտասարդ է սիրահարված, որը կռիվ է սկսում Չառլիի հետ։ Վերջինս հանկարծակիորեն հաղթում է հակառակորդին ու հպարտ հեռանում։ Թափառաշրջիկը որոշ ժամանակով հաստատվում է քաղաքին մոտ գտնվող մի խրճիթում։ Նա գումար է վաստակում տարբեր խանութների դիմացներից ձյուն մաքրելով։ Հետո նա հանկարծակիորեն հանդիպում է գեղեցկուհի Ջորջիային իր ընկերուհիների հետ և առաջարկում Սուրբ ծնունդը միասին նշել խրճիթում։ Ջորջիան և իր ընկերուհիները համաձայնվում են, սակայն երեկոյան միամիտ ուշանում են հանդիպումից։ Հուսահատված Չառլին մտածում է, որ աղջիկը ստեց և գնում է քաղաքով զբոսնելու։ Ջորջիան իր ընկերների հետ ուշացած ժամանում է խրճիթ, սակայն չտեսնելով Չառլիին հեռանում է։
Մյուս օրը քաղաք է գալիս Մեծ Ջիմը։ Վերջինս ցանկանում է գտնել թափառաշրջիկ ոսկեհանին, որպեսզի իր հետ բարձրանա լեռներ կորած ոսկին որոնելու։ Չառլին այն նույն պանդոկն է հաճախում։ Այստեղ նա հանդիպում է Մեծ Ջիմին, որի ուրախությանը չափ չկար տեսնելով հին ընկերոջը։ Հանդիպում է նաև Ջորջիային, որի հետ բացատրվում է նախորդ օրվա պատահած զուգադիպություններից։ Թափառաշրջիկը երջանկանում է, սակայն Մեծ Ջիմը բռնի ուժով բռնում է իր ձեռքն ու ճամփա ընկնում դեպի լեռներ։ Չառլին համակերպվում է ու համաձայնվում։ Երկու ոսկեհանները ապաստան են գտնում այն նույն խրճիթում, որից ամեն ինչ սկսվեց։ Գիշերը ուժգին փոթորիկ է սկսվում։ Քամու ուժգնությունից խրճիթը սկսում է շարժվել։ Քամին տանում է խրճիթը անդունդի եզրին։ Չառլին ու Մեծ Ջիմը արթնանում են չգիտակցելով, որ անդունդի եզրին են գտնվում։ Յուրաքանչյուր ավելորդ շարժումը կարող էր ճակատագրական լինել։ Խրճիթը սկսվում է ճոճվել։ Երկու ընկերները տեսնում են, թե ինչ է կատարվում և փորձում են պահպանել հավասարակշռությունը։ Արդյունքում խրճիթն օրորվում ու լրիվ կախվում է դեպի անդունդը։ Այն չի ընկնում միայն տանիքին ամրացված պարանի շնորհիվ, որը խճճվում է քարերի մեջ ու պահում խրճիթը։ Մեծ Ջիմը մի կերպ բարձրանում ու դուրս է գալիս։ Նա մի պարան է վերցնում ու գցում է Չառլիին։ Վերջինս բռնվելով պարանից դուրս է գալիս խրճիթից, որը վերջին պահին անդունդն է ընկնում։ Ձյան մեջ երկու ոսկեհանները հանկարծակիորեն կորած ոսկին են գտնում։
Թափառաշրջիկն ու Մեծ Ջիմը մուլտիմիլիոնատերեր են դառնում։ Նավով նրանք լքում են Ալյասկան։ Տախտակամածին Չառլին շատ պատահական հանդիպում է Ջորջիային։ Ֆիլմն ավարտվում է նրանց համբույրով։
Արտաքին հղումներ
Կատեգորիա:1925 ֆիլմեր Կատեգորիա:Սև-սպիտակ ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մելոդրամա ֆիլմեր Կատեգորիա:Ամերիկյան ֆիլմեր Կատեգորիա:Համր ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան սև-սպիտակ ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:United Artists ֆիլմեր
Կաստիյոն (Կալվադոսի գավառ)
Կաստիյոն (Castillon), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 302 մարդ, բնակչության խտությունը` 27.40 մարդ/կմ²։ Բնակավայրը զբաղեցնում է 11.02 կմ² տարածք։
Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 32 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 212 աշխատունակ (15-64 տարեկան) բնակիչ, որոնցից ակտիվ էին 162-ը, իսկ ոչ ակտիվները` 50։ Ակտիվության ցուցանիշը կազմում է 76,4 %։ 162 աշխատունակ մարդկանցից աշխատել է 150 անձ (82 տղամարդ և 68 կին)։ Գործազուրկ են եղել 12 անձ (5 տղամարդ և 7 կին)։ 50 անաշխատունակներից 15-ը եղել են աշակերտներ կամ ուսանողներ, 17-ը` թոշակառուներ, իսկ 18-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գևորգ Խանիկյան
Գևորգ Գուրգենի Խանիկյան, հայ տնտեսագետ։ Տնտեսագիտության դոկտոր (1990), պրոֆեսոր (1995):
Կենսագրություն
Աշխատանքները վերաբերում են տնտեսության և նրա ճյուղերի արդյունավետության գնահատման, արտադրական ծախսերի կառավարման, գիտատեխնիկական առաջադիմության ու ներուժի զարգացման, գիտության և արտադրական ինտեգրման հարցերին։
Ծանոթագրություններ
Կատեգորիա:Հայ տնտեսագետներ Կատեգորիա:Տնտեսագիտական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՊՃՀ շրջանավարտներ
Իվանովսկոե (գյուղ, Ռիլսկի շրջան)
Իվանովսկոե (Ивановское), գյուղ Ռուսաստանի, Կուրսկի մարզի Ռիլսկի շրջանի կազմում։
Բնակչությունը 2005 թվականին գրանցված տվյալներով կազմում էր 2456 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կուրսկի մարզի Ռիլսկի շրջանի բնակավայրեր Կատեգորիա:1703 թվականին հիմնադրված բնակավայրեր
Ստարի Օստրոպոլ
Ստարի Օստրոպոլ (Старий Остропіль), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Ստարի Օստրոպոլ գյուղում բնակվում էր 1 374 մարդ։ Բնակավայրը զբաղեցնում է 4485 կմ² տարածք։ Բնակչության խտությունը կազմում էր 306,35 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Ստարոկոնստանտինովի շրջանի բնակավայրեր Կատեգորիա:Ուկրաինայի գյուղեր
Պոտապովո (գյուղ, Յարցևսկի շրջան)
Պոտապովո (Потапово), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Ջեյմս Ստյուարտ
Ջեյմս Մայթլենդ Ստյուարտ, (James Stewart, մականունը՝ Ջիմմի Ստյուարտ, ), ամերիկացի դերասան, Օսկարի կրկնակի դափնեկիր, Ամերիկյան կինոակադեմիայի կողմից հրապարակված Ամերիկյան բոլոր ժամանակների ֆիլմերի 100 մեծագույն աստղերի ցանկում գտնվում է պատվավոր 3-րդ տեղում։
Կենսագրություն
Ջեյմս Մայթլանդ Ստյուարտը ծնվել է 1908 թվականի մայիսի 20-ին Ինդիանա նահանգի Փենսիլվանիա քաղաքում։ Նրա հայրը խանութպան էր, և նրա նախնիները նույնպես խանութպան էին։ Հայրը ցանկանում էր, որ որդին շարունակի իրենց ընտանեկան գործը, սակայն Ջեյմսը ընտրում է դերասանի ուղին։ 1928 թվականին նա ավարտում է Փրինսթոնի համալսարանը՝ ստանալով ճարտարապետի որակավորում, սովորելու տարիներին հանդես գալով սիրողական բեմերում և երաժշտական ակումբներում։ Նրա դերասանական տաղանդը դրսևորվում է հենց ուսանողական տարիներին. նրան միշտ հրավիրում էին խաղալու համալասրանի կողմից կազմակերպվող սիրողական ներկայացումներում։
1932 թվականին տեղափոխվում է Նյու Յորք և բնակվում իր ընկեր, ամերիկացի հայտնի թատրոնի դերասան և ռեժիսոր Ջոշուա Լոգանի հետ։ Իսկ նրա խմբում աշխատելու ժամանակ ծանոթանում է ամերիկյան այդ ժամանակների մեկ այլ հայտնի դերասան Հենրի Ֆոնդայի հետ։
1949 թվականին ամուսնանում է նախկին ֆոտոմոդել Գլորիա Մակլինի հետ և որդեգրում նրա երեխաներին։ Ջեյմս Ստյուարտը ԱՄՆ-ի Հանրապետական կուսակցության անդամ էր և նույնիսկ դրա հետ կապված նա երբեմն տարաձայնություններ է ունենում իր լավագույն ընկերոջ՝ Հենրի Ֆոնդայի հետ։
1995 թվականին նրա հարազատ քաղաքում՝ Ինդիանայում, բացվել է նրա թանգարանը։
Զինվորական ծառայություն
Այնուհետև պետության ղեկավարների կամքին հակառակ նա մեկնում է ռազմաճակատ՝ Անգլիա և սկսած 1943 թվականից մասնակցում ռազմական գործողությունների։ Կատարել է ոչ պակաս 20 մարտական թռիչք դեպի Գերմանիա։ Նա ստանում է գնդապետի կոչում, դառնալով մեկն այն սակավաթիվ ամերիկացիներից, ով մասնակցելով պատերազմին որպես շարքային, հասնում է նման բարձր կոչման։ Ծառայության ժամանակ նրա ղեկավարած ստորաբաժանումում էր ծառայում ապագայում դերասան դարձած Ուոլտեր Մատաուն։
Պատերազմից հետո, որպես պահեստային զինվորական նա ակտիվ մասնակցություն է ունենում ԱՄՆ-ի ռազմաօդային ուժերի զարգացման գործում։ Պաշտոնապես ավարտել է զինվորական կարիերան 1968 թվականին՝ ստանալով բրիգադի գեներալի կոչում։ Այսպիսով՝ Ջեյմս Ստյուարտը դառնում է ԱՄՆ պատմության ամենաբարձրաստիճան զինվորական կոչում ունեցող արվեստի գործիչը։
Կինոկարիերա
Առաջին քիչ թե շատ նշանավոր դերը ռեժիսոր Ֆրենկ Կապրայի «Ծնված է պարելու համար» մյուզիքլում էր, որից հետո սկսվում է Ֆրենկ Կապրայի և Ջեյմս Ստյուարտի ստեղծագործական համատեղ աշխատանքը։ Նրանց առաջին համատեղ ֆիլմը՝ 1938 թվականին նկարահանված «Քեզ հետ չես տանի» համարվում է Հոլիվուդի «Ոսկե» դասական ֆիլմերից մեկը։ Նրանց հաջորդ՝ «Միստր Սմիթը գնում է Վաշինգտոն» ֆիլմը նույնպես մեծ հաջողություն է ունենում, իսկ Ջեյմս Ստյուարտը Օսկարի է ներկայացվում լավագույն դերասան անվանակարգում։
Ֆրենկ Կապրայից բացի Ջեյմս Ստյուարտը համագործակցել է նաև ռեժիսորներ Էնթոնի Մենի և Ալֆրեդ Հիչքոքի հետ, ովքեր նույնպես բարձր են գնահատել նրա դերասանական խաղը։
Իսկ Օսկար Ջեյմս Ստյուարտը ստանում է 1940 թվականին «Ֆիլադելֆյան պատմություն» ֆիլմի համար, որտեղ նրա խաղընկերներն էին Քեթրին Հեփբորնը և Քերի Գրանտը։ Պատմում են, որ նա իր Օսկարի արձանիկը նվիրել է հորը, որը տեղադրել է այն իր խանութի ցուցանակներում, որպեսզի դրանով գրավի հաճախորդներին։
Ջեյմս Ստյուարտի ամենահայտնի ֆիլմերից մեկը Ֆրենկ Կապրայի «Այս հրաշալի կյանքը» ֆիլմն է, որը ստացել է բազմաթիվ մրցանակներ և ընդգրկված է ամերիկյան ֆիլմերի տարբեր վարկանիշային ցանկերում։
Ֆիլմագրություն
Ջեյմս Ստյուարտի խաղացանկը հասնում է գրեթե 100 ֆիլմի։
Առավել նշանավոր ֆիլմերն են.
Մրցանակներ և փաստեր
Իր դերասանական կարիերայի ընթացքում 26 տարբեր կինոմրցանակներ է ստացել և ներկայացվել է մրցանակների ևս 19 անգամ։
Օսկարի է ներկայացվել 5 անգամ, «Միստր Սմիթը գնում է Վաշինգտոն» (1940), «Ֆիլադելֆյան պատմություն» (1941), «Այս հրաշալի կյանքը» (1947), «Հարվի» (1950) և «Սպանության անատոմիա» (1960) ֆիլմերի համար, իսկ «Ֆիլադելֆյան պատմություն» ֆիլմի համար ստացել է Օսկար լավագույն դերասանի համար անվանակարգում։
2 անգամ ստացել է Բեռլինի կինոփառատոնի Ոսկե արջ մրցանակի, Ոսկե Գլոբուս մրցանակի կրկնակի դափնեկիր է։ Արժանացել է նաև Վենետիկի կինոփառատոնի և BAFTA մրցանակների։
1960 թվականին Հոլիվուդյան փառքի ծառուղում բացվել է նրա աստղը։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի տղամարդ կինոդերասաններ Կատեգորիա:Օսկարակիրներ Կատեգորիա:Ամերիկացի գեներալներ Կատեգորիա:20-րդ դարի դերասաններ Կատեգորիա:Հոլիվուդյան փառքի ծառուղի Կատեգորիա:Ազատության նախագահական մեդալով պարգևատրվածներ Կատեգորիա:20-րդ դարի բանաստեղծներ Կատեգորիա:Փրինսթոնի համալսարանի շրջանավարտներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի տղամարդ թատերական դերասաններ Կատեգորիա:Լավագույն դերասան Օսկարի մրցանակակիրներ Կատեգորիա:20-րդ դարի ամերիկացի բանաստեղծներ
Pass Dat
«Pass Dat», ամերիկացի երգիչ Ջերեմայի երգը։ Այն թողարկվել է 2015 թվականի դեկտեմբերի 1-ին՝ որպես նրա «Late Nights» անվանումը կրող երրորդ ալբոմի չորրորդ սինգլ ։ Երգը գրվել է Ջերեմայի և Ստարայի կողմից։
Թողարկում
Երգը թողարկվեց 2015 թվականի դեկտեմբերի 1-ին և որպես սինգլ հասանելի դարձավ iTunes-ում ։ «Late Nights» ալբոմը, որում ընդգրկված է «Pass Dat» երգը՝ վաճառքի դուրս եկավ նույն տարվ դեկտեմբերի 4-ին ։
Արտաքին հղումներ
Կատեգորիա:2015 սինգլներ Կատեգորիա:Ջերեմայի երգեր
Դանիլովո (այլ կիրառումներ)
Դանիլովո, կարող է վերաբերել՝
Հաագե
Հաագե (Haage), գյուղ Էստոնիայի Տարտումաա նահանգի Տեհտվեռե շրջանում։
2011 թվականի տվյալներով գյուղում բնակվում էր 353 մարդ։
Արտաքին հղումներ
Կատեգորիա:Էստոնիայի Տարտումաա նահանգի Տեհտվեռե շրջանի բնակավայրեր Կատեգորիա:Էստոնիայի գյուղեր
Իոսիֆ Սիսակյան
Իոսիֆ Նորայրի Սիսակյան , հայ ֆիզիկոս։ Ֆիզմաթ գիտությունների դոկտոր (1982)։
Կենսագրություն
1961 թվականին ավարտել է Մոսկվայի պետական համալսարանը։ 1982-1986 թվականներին՝ ԽՍՀՄ ԳԱ Ընդհանուր ֆիզիկայի ինստիտուտի բաժնի վարիչ։ 1986-1995 թվականներին՝ Ռուսաստանի գիտությունների ակադեմիայի եզակի սարքաշինության կենտրոնական ԿԲ պետ ։ Աշխատանքները վերաբերում են տարրական մասնիկների ֆիզիկային, լազերային ֆիզիկային, համակարգչային օպտիկային։
Ծանոթագրություններ
Կատեգորիա:Հայ ֆիզիկոսներ Կատեգորիա:Մարտի 8 ծնունդներ Կատեգորիա:1938 ծնունդներ Կատեգորիա:1995 մահեր Կատեգորիա:Նոյեմբերի 9 մահեր Կատեգորիա:Մոսկվա քաղաքում մահացածներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Մոսկվայի պետական համալսարանի շրջանավարտներ Կատեգորիա:20-րդ դարի ֆիզիկոսներ Կատեգորիա:Հայ պրոֆեսորներ Կատեգորիա:Ռուս ֆիզիկոսներ Կատեգորիա:ՌԴ պետական մրցանակի դափնեկիրներ Կատեգորիա:Խորհրդային ֆիզիկոսներ
Դանկովկա (այլ կիրառումներ)
Դանկովկա, կարող է վերաբերել՝
Դանկովցի (այլ կիրառումներ)
Դանկովցի, կարող է վերաբերել՝
Նիկոլայ Պոլետաև
Նիկոլայ Գուրևիչ Պոլետաև (Николай Гурьевич Полетаев, ), ռուս բոլշևիկ հեղափոխական, Կոմունիստական կուսակցության անդամ (1904)։
Ծնվել է գյուղացու ընտանիքում։ 1891 թվականից աշխատել է Պետերբուրգի Պուտիլովյան գործարանում, եղել է Բրուսնևի խմբի, 1895 թվականին՝ «Պայքարի միության» անդամ։ Բազմիցս ձերբակալվել և աքսորվել է։ 1898 թվականին տարագրվել է Գերմանիա, 1901 թվականից աշխատել է Ուկրաինայում, 1904 թվականից՝ Պետերբուրգում։ 1905-1907 թվականների հեղափոխության ժամանակ եղել է Պետերբուրգի խորհուրդի գործադիր կոմիտեի անդամ։ 1907-1912 թվականներին եղել է 3-րդ Պետական դումայի դեպուտատ, ղեկավարել է սոցիալ-դեմոկրատական ֆրակցիայի բոլշևիկյան թևը։ Լինելով ՌՍԴԲԿ 5-րդ կոնֆերանսի (1908) պատվիրակ, մասնակցել է արտասահմանում Վլադիմիր Լենինի կողմից հրավիրված մի շարք կուսակցական խորհրդակցությունների։ Բոլշևիկների կողմից ընտրվել է 2-րդ Ինտերնացիոնալի 8-րդ կոնգրեսի (Կոպենհագեն, 1910) պատվիրակ։ Մասնակցել է «Զվեզդա» («Звезда») և «Պրավդա» թերթերի հրատարակմանը։ Եղել է ՌՍԴԲԿ Պետերբուրգի կոմիտեի անդամ։ 1917 թվականի Փետրվարյան հեղափոխությունից հետո դարձել է «Պրավդա»-ի տպարանի վարիչը։ 1918-1921 թվականներին հրատարակչական և տնտաշխատանքներ է կատարել Մոսկվայում, 1921 թվականից Տուապսեում՝ արտաքին առևտրի կազմակերպություններում։ Եղել է նաև Կուսակցության 14-րդ համագումարի պատգամավոր։
Ծանոթագրություններ
Կատեգորիա:Ռուս քաղաքական գործիչներ Կատեգորիա:ԽՄԿԿ անդամներ
Պորտուգալական հեղափոխություն (1820)
Պոտուգալական հեղափոխություն, Լիբերալ հեղափոխություն (Revolução Liberal), 1820 թվականին Պորտուգալիայում տեղի ունեցած հեղափոխություն։
Սկսվեց Պորտուգալիայի հյուսիսում գտնվող Պորտու քաղաքում ռազմական ապստամբությամբ, որը արագ և խաղաղորեն տարածվեց երկրի մնացած շրջաններում։ Հեղափոխականները ձգտում էին սահմանափակել ազնվականության արտոնությունները և Պորտուգալիայից դուրս բերել բրիտանական օկուպացիոն զորքերը (որոնք ներխուժել էին 1808 թվականին, Ֆրանսիայի դեմ պատերազմի ժամանակ)։
Կատեգորիա:Հեղափոխություններ Կատեգորիա:Պորտուգալիայի պատմություն
(4964) Կուրովկա
(4964) Կուրովկա (Kourovka), աստերոիդ աստերոիդների հիմնական գոտում։ Հայտնաբերվել է 1979 թվականի հուլիսի 21-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,262664 ա. մ., առավելագույնը մոտենում է 1,9832 ա. մ. հեռավորության վրա և հեռանում 2,5422 ա. մ. ։ Արեգակի շուրջ մեկ ամբողջական պտույտ է կատարում 1243,16 երկրային օրվա ընթացքում, իր ուղեծրով շարժվելով միջինում 0,289584 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,91° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բառնաբաս (առաքյալ)
Բառնաբաս առաքյալ (Βαρνάβας, ծնյալ Հովսեփ (Ἰωσήφ) կամ Joses (Ἰωσής), ), քրիստոնեական սուրբ է, համարվում է Երուսաղեմում Հիսուսի առաջին աշակերտներից և հետագայում՝ նրա 70 առաքյալներից մեկը։ Ուղղափառ եկեղեցին ավանդաբար ընդունում է, որ նրա եղբայրը՝ Արիստոբուլոս Բրիտանացին նույնպես մտնում էր այդ յոթ տասնյակի մեջ ։ Բառնաբաս առաքյալը համարվում է Կիպրոսի ուղղափառ եկեղեցու հիմնադիրը։ Ուղղափառ եկեղեցին հունիսի 24-ը տոնում է որպես Բառնաբաս առաքյալի հիշատակի օր։
Տրապիզոնի վիլայեթ
Տրապիզոնի վիլայեթ, Տրապիզոնի նահանգ, Տրապիզոնի կուսակալություն, վարչական միավոր Օսմանյան կայսրությունում, պատմական Պոնտոսի և Խաղտիքի տարածքում, Սև ծովի հարավային ափին։ Կոչվել է կենտրոնի՝ Տրապիզոն քաղաքի անունով։ Մ․թ․ա․ II հազարամյակի վերջին և I-ի սկզբին Տրապիզոնի վիլայեթի տարածքում բնակվել են զանազան ցեղեր (կոլքեր, խալդայներ, տիբարեններ, լուվիացիներ, կիմերներ)։
Պատմություն
Հին հունական գաղութացումից (մ․թ․ա․ VIII դ․) հետո հիմնվել են Տրապիզոն, Ամիսոս (Սամսոն), Կոտիորիա (Օրդու), Փառնակիա (Կերասունտ), Պոլեմոնիոն (Ֆաթսա), Տրիպոլիս (Թիրեբոլու), Ռիզոն (Ռիզե), Սուսուրմենե (Սյուրմենե), Պլատանա (Ակչեաբադ), Աթենաս (Աթինա), Ոփիոս (Օֆ), Արգիրոկասարոն (Գյումուշխանե) ծովափնյա քաղաքները։ Տեղաբնիկ ցեղերը հետագայում ձուլվել են հույներին։
Մ․թ․ա․ II դարի վերջին և մ․թ․ա․ I դարի սկզբին Տրապիզոնի վիլայեթի տարածքը մտել է Պոնտոսի թագավորության, մ․թ.ա․ 66 թվականից՝ Հռոմեական և Բյուզանդական կայսրությունների կազմում։ 1204 թվականին այնտեղ ստեղծվել է Տրապիզոնի թագավորությունը (հետագայում կայսրություն)։ 1453 թվականից Տրապիզոնի կայսրությունը դարձել է թուրք սուլթանին հարկատու, իսկ 1461 թվականից մտցվել Օսմանյան կայսրության կազմի մեջ։ Ձևավորվել է Տրապիզոնի վիլայեթը, որը վարչական որոշ փոփոխություններով գոյատևել է մինչև 1920-ական թվականները։
Տարածք
19-րդ դարի վերջին և 20-րդ դարի սկզբին Տրապիզոնի վիլայեթի տարածքը կազմել է 31 300 կմ2։ Առավելագույն երկարությունը (արևմուտքից արևելք) 434 կմ էր, լայնությունը (հյուսիսից հարավ)՝ 74 կմ։
Աշխարհագրություն
Արևմուտքում սահմանակից էր Կաստամունիի, հարավում՝ Սեբաստիայի և Էրզրումի վիլայեթներին, արևելքում՝ Ռուսական կայսրությանը։
Վիլայեթի տարածքի 3/5-ը լեռնային է։ Ամենամեծ լեռնաշղթան Արևելա-պոնտականն է (Տրապիզոնի վիլայեթի հարավային սահմանը), ամենաբարձր լեռնագագաթները՝ Կաճկաքարը (3937 մ) և Վերշնբակը (3711 մ) Պարխարի լեռներում։
Տրապիզոնի վիլայեթի տարածքը հարավից հյուսիս հատում և Սև ծովն են թափվում Հալիս (Կըզըլ-ըրմակ), Լյուկաստոս (Մերդ-ըրմակ), Իրիս (Եշիլ-ըրմակ), Թերմոդոն (Թերմե-չայ), Մելետ-սու, Պոլեմոնսու, Ակ-սու, Քարշուդ-չայ, Դեղիրմենդերե, Կարա-դերե, Օֆ (Կալոս Պոտամոս), Բյույուկ-դերե կամ Ֆուրթունա-սու գետերը։
Վիլայեթի 1/3-ը անտառապատ է (Տրապիզոն, Կերասունտ, Սամսոն)։
Կլիմա
Կլիման բարեխառն է և խոնավ։
Օգտակար հանածոներ
Տրապիզոնի տարածքը հարուստ է օգտակար հանածոներով։ Տրապիզոնը հայտնի է արծաթի, պղնձի, կապարի, մանգանի, երկաթի, քարածխի, Գյումուշխանեն՝ արծաթաբեր կապարի և պղնձի, Սամսոնը՝ արծաթաբեր կապարի և մանգանի հանքավայրերով, որոնք օսմանյան տիրապետության ժամանակաշրջանում սկսել են շահագործվել միայն XIX դարի վերջին — XX դարի սկզբին։ Հանքային ջրի աղբյուրներ կան Տրիպոլիսի և Կերասունտի գավառակներում։
Տնտեսություն
Տրապիզոնի վիլայեթի բնակիչները հիմնականում զբաղվում էին գյուղատնտեսությամբ, արհեստներով և առևտրով։ Մշակում էին հացահատիկ, կանեփ, վուշ, ծխախոտ, մրգեր, պտուղներ։ Հայտնի էին Տրիպոլիսի գինին, Սալքսոնի ծխախոտը և պողպատը։ Ծովափնյա դիրքը նպաստում էր նահանգում առևտրի զարգացմանը (Տրապիզոնի վիլայեթի տարածքով անցնում էին մի շարք առևտրական ճանապարհներ)։ Տրապիզոնի վիլայեթի նավահանգիստներն ապրանքներ էին բերվում Գերմանիայից, Ամերիկայից, Անգլիայից, Ավստրիայից, Ֆրանսիայից, Հունաստանից, Իտալիայից, Ռուսաստանից, այլ երկրներից և Թուրքիայի զանազան շրջաններից։
Հայերը Տրապիզոնում
Հայերը Տրապիզոնի վիլայեթի տարածքում բնակվել են հնագույն ժամանակներից։ Ըստ Հերոդոտոսի, Աքեմենյան տիրակալության 13-րդ՝ Արմինիա սատրապության հյուսիսարևմտյան սահմանը հասել է մինչև Եվքսինյան Պոնտոս (Սև ծով)։ Մ․թ․ա․ 3-2-րդ դարերում Փոքր Հայքի թագավորության ազդեցության սահմանները տարածվել են մինչև Փառնակիա և Տրապիզոն քաղաքների միջև ընկած ծովեզրյա շրջանների վրա։ Մ․թ․ 8-րդ դարի վերջին արաբ. բռնություններից խուսափելով, շուրջ 12 000 հայ՝ Շապուհ և Համամ Ամատունի իշխանների գլխավորությամբ Հայաստանից անցել են Բյուզանդիայի տիրապետության սահմաններում գտնվող Խաղտիք երկրամասը և բնակվել այնտեղ։ Հայերի թիվն ավելացել է նաև հետագա դարերում։ 1877-1878 թվականի ռուս-թուրքական պատերազմից և 1895-1896 թվականի հայկական կոտորածներից հետո հայերի մի մասը Տրապիզոնի վիլայեթից գաղթել է Կովկաս և բնակություն հաստատել Սոչիի, Գուդաութայի, Սուխումի, Բաթումի, Թիֆլիսի, Բաքվի, Կերչի, Եկատերինոդարի, Սիմֆերոպոլի և այլ շրջաններում։
Ըստ Վ․ Քինեի՝ 19-րդ դարի վերջին Տրապիզոնի վիլայեթում ապրում էր 47 200 հայ։ Հույները (193 000) բնակվում էին հիմնականում ծովափնյա քաղաքներում ու ամրոցներում, առևտրական այլ կենտրոններում։ Կային նաև վրացիներ, չերքեզներ և իսլամադավան այլ ժողովուրդներ։ Առաջին համաշխարհային պատերազմի նախօրեին Տրապիզոնի վիլայեթում կար մոտ 65 000 հայ։ Նրանք բնակվում էին Տրապիզոնում (15 000), Սամսոնում (10 000) Օրդուում (5 000), Գյումուշխանեում և շրջակայքում (2 500), Ունիեում (2 000), Կերասունաում (1 500), Տրիպոլսում (800), Տրապիզոնի և Լազիստանի գյուղերում և այլուր։ Զբաղվում էին գյուղատնտեսությամբ, արհեստներով և առևտրով՝ կարևոր դեր խաղալով Տրապիզոնի վիլայեթի տնտեսամշակույթային կյանքում։ Հայերն ունեին 47 կրթական հաստատություն։ Դպրոցներ կային նաև շատ եկեղեցիներին կից։
Վարչական բաժանում
20-րդ դարի սկզբին ուներ չորս գավառ (սանջակ), 22 գավառակ (կազա) և 23 գյուղախումբ (նահիե)։
Տրապիզոնի գավառները հետևյալն էին.
Տրապիզոնի վիլայեթի տարածքը ներկայումս բաժան ված է Տրապիզոնի, Ռիզեի, Գյումուշխանեի, Կերասունտի, Օրդուի և Սամսոնի իլերի։
Գյումուշխանեի սանջակ
Գյումուշխանեի սանջակի կազաներն (գավառներ) էին.
Լազիստանի սանջակ
Լազիստանի սանջակի կազաներն (գավառներ) էին.
Ջանիկի սանջակ
Ջանիկի սանջակի կազաներն (գավառներ) էին.
Տրապիզոնի սանջակ
Տրապիզոնի սանջակի կազաներն (գավառներ) էին.
Գրականություն
Կատեգորիա:1867 թվականին հիմնադրված բնակավայրեր Կատեգորիա:Թուրքիայի պատմություն
Հրաչյա Հակոբյան (գեղանկարիչ)
Հրաչյա Նիկոլայի Հակոբյան, հայ գեղանկարիչ, գրաֆիկ։
Կենսագրություն
Հրաչյա Հակոբյանը ծնվել է Խանլարում։ 1939 թվականին ընտանիքով տեղափոխվել են Երևան։ 1951-1956 թվականներին սովորել է Փանոս Թերլեմեզյանի անվան գեղարվեստի ուսումնարանում, 1957-1963 թվականներին` Երևանի գեղարվեստա-թատերական ինստիտուտում։ 1964 թվականից մասնակցել է ցուցահանդեսների։ Զբաղվել է մանկավարժությամբ։ 1966-1970 թվականներին դասավանդել է Երևանի գեղարվեստա-թատերական ինստիտուտում ։
Ստեղծագործություններ
Հակոբյանի գործերից են՝ «Սրճարան», «Կերչ», «Դեկրետ հողի մասին», «Միասնություն, «Ընտանիք», «Սևանի ափին», մոնումենտալ աշխատանքներ` «Մասիս» ընկերության մշակույթի տուն, Ալեքսանդր Սպենդիարյանի անվան օպերայի և բալետի թատրոնի ճեմասրահ ։
Ծանոթագրություններ
Կատեգորիա:Հայ նկարիչներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Հայ գրաֆիկներ Կատեգորիա:Հայ գեղանկարիչներ
Վալդախտալ
Վալդախտալ (Waldachtal), կոմունա Գերմանիայում, Բադեն Վյուրտեմբերգ երկրամասում։
Գտնվում է Կառլսռուե վարչական շրջանի ենթակայության ներքո։ Մտնում է Ֆրոյդենշտադ շրջանի կազմի մեջ։ Բնակչությունը 5791 մարդ է (2010 թվականի դեկտեմբերի 31-ի տվյալներով) ։ Զբաղեցնում է 29,87 կմ² տարածք։ Պաշտոնական կոդը՝ 08 2 37 074։
Կոմունան ստորաբաժանվում է 5 գյուղական համայնքների։
Սև այգի․ Հայաստանն ու Ադրբեջանը խաղաղության և պատերազմի միջով
Սև այգի․ Հայաստանն ու Ադրբեջանը խաղաղության և պատերազմի միջով (Black Garden: Armenia and Azerbaijan Through Peace and War), Թոմաս դե Վաալի հիմնական ստեղծագործություններից մեկը։ Գրքում ուսումնասիրվում է նախկին խորհրդային երկու հանրապետությունների՝ Հայաստանի և Ադրբեջանի կյանքը՝ Արցախյան պատերազմից հետո ։ Սա Արցախյան հակամարտության կրճատ և մանրակրկիտ առաջին չեզոք պատմությունն է ։
Պատմություն
Գիրքը լույս է տեսել երկու հրատարակություններով՝ 2003 և 2014 թվականներին։ Գրքի հայերեն տարբերակի թարգմանությանն աջակցել է Հայաստանում ԱՄՆ-ի դեսպանատունը ։
«Սև այգին» գրքի համար կատարված ուսումնասիրությունների համար հիմք են ծառայել 2000-2001 թվականներին հեղինակի վարած 120 հարցազրույցները, որոնք լրացված են ականատեսների վկայություններով և միջնորդավորված աղբյուրներից ստացված նյութերով։ Հեղինակի խոսքով՝ գիրքը առաջին քայլն է մի դաշտում, որտեղ բառացիորեն հաշվի են առնվել երկու կողմերի շահերը։ Այն Լեռնային Ղարաբաղի հակամարտության պատմությունն է և արդի Հայաստանի ու Ադրբեջանի դիմանկարը։ Հեղինակը 2012 թվականի նոր հրատարակությունը նախապատրաստելիս հնարավորինս թարմացրել է շարադրանքը՝ փորձելով անփոփոխ թողնել գրքի առանցքը։
Գիրքն արդեն լույս է տեսել անգլերեն, ռուսերեն, հայերեն և ադրբեջաներեն։ Նախատեսվում է լույս ընծայել նաև թուրքերեն տարբերակը :։
Արձագանք
Արևմուտքում այն դիտվել է որպես պատերազմի մասին չեզոք աշխատություն, որի օգնությամբ հնարավոր է ծանոթանալ հակամարտությանը։ Հայաստանում գիրքն ստացել է քննադատություն մի շարք հայտարարությունների պատճառով, որոնք հիմնված չեն որևէ հավաստի աղբյուրի վրա։ Մասնավորապես քննադատության է ենթարկվել Ղափանից ադրբեջանցի փախստականների մասին ադրբեջանական բամբասանքները գրքում ներառելու փաստը, ինչպես նաև թարգմանության հետ կապված բազմաթիվ խնդիրներ ։
Ermenihaber.am կայքին տված հարցազրույցում դե Վաալը ասել է. Իմ հեղինակած գիրքը երկու երկրներում էլ շատ տարբեր արձագանքներ է ստանում։ Հայերը գրի ժողովուրդ են, դե գիտեք, նրանք դարեր ի վեր գրել են։ Եվ երբ գիրքս լույս տեսավ, ես հայերից մոտավորապես այսպիսի արձագանքներ էի ստանում «Դուք Ձեր գրքի 269-րդ էջում այս արտահայտությունն եք օգտագործել։ Ինչու՞»: Իսկ ադրբեջանցիների արձագանքը բոլորովին այլ բնույթի է, այսպես օրինակ. «Շնորհակալություն մեր մասին գիրք գրելու համար։ Ճիշտ է, մենք դեռ չենք կարդացել այն, բայց համոզված ենք, որ լավն է ։
Արտաքին հղումներ
Կատեգորիա:Կովկաս Կատեգորիա:Գրքեր Ադրբեջանի մասին Կատեգորիա:Արցախյան հակամարտություն Կատեգորիա:Գրքեր աշխարհաքաղաքականության մասին Կատեգորիա:2003 գրքեր Կատեգորիա:Գրքեր Հայաստանի մասին Կատեգորիա:Հայ-ադրբեջանական հարաբերություններ Կատեգորիա:Ադրբեջանական գրքեր Կատեգորիա:Հայերեն գրքեր Կատեգորիա:Ռուսերեն գրքեր Կատեգորիա:Անգլերեն գրքեր Կատեգորիա:Զանգակ հրատարակչության գրքեր
Հաակլա
Հաակլա (Haakla), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 18 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Կեհտնա շրջանի բնակավայրեր Կատեգորիա:Էստոնիայի գյուղեր
Դաշկովցի (այլ կիրառումներ)
Դաշկովցի, կարող է վերաբերել՝
Հասանօվա (Վարդոյի գավառ)
Հասանօվա, գյուղ Արևմտյան Հայաստանում, Բիթլիսի վիլայեթի Վարդոյի գավառակում։
Պատմություն
Գյուղն ավերվել է 1915 թվականի Մեծ եղեռնի ժամանակ։
Պատմամշակութային կառույցներ
Հասանօվան ուներ 1291 թվականին կառուցված հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Աշոտ Խաչատրյան (փիլիսոփա)
Աշոտ Բոգդանի Խաչատրյան, հայ փիլիսոփա։ Փիլիսոփայական գիտությունների դոկտոր (1965), պրոֆեսոր (1966): ԽՄԿԿ անդամ (1954)։
Կենսագրություն
Աշոտ Խաչատրյանը ծնվել է 1913 թվականի ապրիլի 12-ին Մարալյան Սարով (ԼՂՀ Մարտակերտի շրջանում) գյուղում։ 1940 թվականին ավարտել է Մոսկվայի փիլիսոփայության, գրականության և պատմության ինստիտուտը։ 1949-1964 թվականներին աշխատել է Մոսկվայի մանկավարժական ինստիտուտում, 1964 թվականից՝ հեռակա մանկավարժական ինստիտուտի փիլիսոփայության ամբիոնում (1964-1988 թվականներին՝ վարիչ) ։
Աշխատանքները վերաբերում են փիլիսոփայության, հատկապես 18-19-րդ դարերի հայ փիլիսոփայության պատմության հարցերին։ Խաչատրյանի թարգմանությամբ, խմբագրությամբ և ներածականով լույս է տեսել Միքայել Նալբանդյանի փիլիսոփայական և հասարակական-քաղաքական ընտիր երկերի ժողովածու (1954, ռուսերեն)։
Իվանովսկոե (գյուղ, Իստրինսկի շրջան)
Իվանովսկոե (Ивановское), գյուղ Ռուսաստանի, Մոսկվայի մարզի Իստրինսկի շրջանի կազմում։
Բնակչությունը 2006 թվականին գրանցված տվյալներով կազմում էր 40 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Իստրինսկի շրջանի բնակավայրեր
Դաչա (այլ կիրառումներ)
Դաչա, կարող է վերաբերել՝
Մարիա Գյոպերտ-Մայեր
Մարիա Գյոպերտ-Մայեր (Goeppert Mayer, ), ֆիզիկոս, ԱՄՆ-ի արվեստի և գիտությունների ակադեմիայի անդամ։
Ավարտել է Գյոթինգենի համալսարանը (1930)։ 1930 թվականից աշխատում է ԱՄՆ-ում։ Միջուկային հետազոտությունների Է․ Ֆերմիի համալսարանի (Չիկագո) պրոֆեսոր (1946-1959)։ 1960 թվականից Կալիֆոռնիայի համալսարանի պրոֆեսոր։ Հիմնական աշխատանքները վերաբերում են քվանտային մեխանիկային, բյուրեղային ցանցի տեսությանը, վիճակագրական մեխանիկային, միջուկային ֆիզիկային։ 1951 թվականին առաջարկել է ատոմի միջուկի թաղանթային մոդելը։ Արժանացել է Նոբելյան մրցանակի (1963)։
Ծանոթագրություններ
Կատեգորիա:Գերմանացի կին ֆիզիկոսներ Կատեգորիա:Ամերիկացի կին ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Ամերիկացի պրոֆեսորներ Կատեգորիա:Ամերիկացի նոբելյան մրցանակակիրներ Կատեգորիա:20-րդ դարի ֆիզիկոսներ Կատեգորիա:Նոբելյան մրցանակի կին դափնեկիրներ Կատեգորիա:Գերմանացի նոբելյան մրցանակակիրներ Կատեգորիա:Գյոթինգենի համալսարանի շրջանավարտներ Կատեգորիա:Կոլումբիայի համալսարանի դասախոսներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկացի գիտնականներ Կատեգորիա:Գերմանացի գիտնականներ
Սուրբ Աստվածածին եկեղեցի (Եղիպատրուշ)
Եղիպատրուշի Սուրբ Աստվածածին եկեղեցի, կանգուն հայկական եկեղեցի է Հայաստանի Արագածոտնի մարզի Եղիպատրուշ գյուղում։
Հիշատակություններ
Կաթողիկե եկեղեցու, ինչպես նաև գավթի պատերին շինարարական որևէ արձանագրություն չի պահպանվել։ Այդպիսին թերևս փորագրված է եղել կաթողիկե եկեղեցու մուտքի բարավորին է, սակայն ճակատակալ քարը ամբողջովին քայքայվել Է և միայն արձանագրության առաջին երկու տողերի վերշին մեկ֊երկու տառերն են երևում։ Նման պայմաններում դժվար Է որոշակիորեն նշել կառուցման ժամանակը։ 13-րդ դարի այս եկեղեցական համալիրի կառուցման ժամանակը ճշտելուն կարող Է օգնել սկզբնապես կաթողիկե եկեղեցու հարավային դրսի պատի երեք քարերի վրա փորագրված արձանագրությունը, որի առաջին մասը պարունակող երկու քարերը այժմ գտնվում են կաթողիկե եկեղեցու ներսում։ Արձանագրությունը փորագրվել Է ՈԾԷ (1208) թվականին։ Թվագրված արձանագրությունը թույլ Է տալիս ասելու, որ կաթողիկե եկեղեցին կառուցվել Է 13-րդ դարի 10-20-ական թվականներին։ Արագածոտնի, Նիգի տեր, Վաչուտյան իշխանական տան հիմնադիր Վաչե Վաչուտյանի օրոք։ Այս կառույցների վրա կատարված հավելումները՝ գավիթների ծածկերի վրա կառուցվել է զանգակատունը։
Ճարտարապետություն
Կաթողիկե եկեղեցին բավականին ընդարձակ Է։ Այն դրսից քառակուսի, ներսից խաչաձև կառուցվածք Է։ Գմբեթը հենված Է կողմնային պատերից բարձրացող թռիչք-հենար անների վրա։ Եկեղեցուն խաչաձևություն Է հաղորդում կառույցի չորս անկյուններում տեղադրված կրկնահարկ խորանների համակարգը։ Կաթողիկե եկեղեցու գմբեթը ունի սրածայր վեղար։ Արևմտյան պատի դրսի երեսպատման քարերի մի մասը քանղվել֊թափվել Է, այդ կողմից պատը ճեղքվածքներ ունի։ Ներսի պատերին որմնանկարներ են եղել, որոնցից մի փոքրիկ հատված պահպանվել Է արևմտյան պատին։
Արևմուտքից եկեղեցուն կից կառուցված Է ընդարձակ գավիթը, որի ծածկը և հարավային պատն ամբողջովին քանդված են, կանգուն են միայն հյուսիսային և արևմտյան շքադռան պատերը։ Այն պատկանում Է քառասյուն գավաթների տիպին՝ 13-րդ դարի մյուս գավիթների նման։ Մենաստանի գավիթը տարբերվում Է աչքի ընկնող հավելվածծով՝ նրա և կաթողիկե եկեղեցու միացման մասում, գավթի ծածկի երկու անկյուններում, կրկնահարկ ավանդատների ծածկի վրա կառուցված են երկու փոքր եկեղեցիներ, որոնք քառանիստ կառուցվածք են։ Այսպիսի հավելված ունի նաև Աշտարակի շրջանի Տեղեր գյուղում Մամախաթուն Վաչուտյանի կառուցած գավիթը։ Սակայն Տեղերի եկեղեցում գավթի կտուրի վրա կառուցված փոքրիկ եկեղեցիները գտնվում են գավթի շքադռան անկյուններում՝ անմիջապես ծածկի վրա։ Մենաստանի կաթողիկե եկեղեցին և գավիթը ունեն չորսական ավանդատուն֊խորաններ (չհաշված գավթի կտուրի վրա կառուցված փոքրիկ եկեղեցիները)։
Ծանոթագրություններ
Կատեգորիա:Արագածոտնի թեմի վանքեր և եկեղեցիներ Կատեգորիա:10-րդ դարի հայկական վանքեր և եկեղեցիներ Կատեգորիա:13-րդ դարի հայկական վանքեր և եկեղեցիներ Կատեգորիա:Արագածոտնի մարզի տեսարժան վայրեր
Պոտապովո (գյուղ, Պոկրովսկոե գյուղական բնակավայր)
Պոտապովո (Потапово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Ստարոկոնստանտինով
2007 թվականի տվյալներով Ստարոկոնստանտինով քաղաքում բնակվում էր 34 749 մարդ։ Բնակավայրը զբաղեցնում է 40 կմ² տարածք։ Բնակչության խտությունը կազմում էր 880,15 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Ստարոկոնստանտինովի շրջանի բնակավայրեր Կատեգորիա:Ուկրաինայի քաղաքներ Կատեգորիա:1525 թվականին հիմնադրված բնակավայրեր Կատեգորիա:1561 թվականին հիմնադրված բնակավայրեր
Դաչնոե (այլ կիրառումներ)
Դաչնոե, կարող է վերաբերել՝
Կուբայական խոհանոց
Կուբայական խոհանոց, սա Կուբայի ազգային խոհանոցն է։ Այն զարգացել է աշխարհի այլ երկրների գաստրոնոմիկ սկզբունքների ազդեցության ներքո։ Այսպիսով, Կուբայի ազգային խոհանոցում հայտնաբերվել են իսպանական, աֆրիկյան և կրեոլ կերակուրների տարրեր։